[{"text_idx": "#000000", "text": "Angen 'edrych yn fanwl' ar adroddiad Grenfell"}, {"text_idx": "#000003", "text": "Mae ymchwiliad yn edrych i ddigwyddiadau ta\u0302n yn Nhw\u0302r Grenfell ble lladdwyd 72 o bobl yn Llundain yn 2017."}, {"text_idx": "#000006", "text": "Ar o\u0302l ta\u0302n Grenfell cafodd grw\u0302p arbenigol ei greu er mwyn edrych ar sut ddylai Llywodraeth Cymru ymateb i'r trychineb."}, {"text_idx": "#000007", "text": "Ond ni fydd cynlluniau'r llywodraeth yn cael eu cyhoeddi tan y flwyddyn nesaf."}, {"text_idx": "#000009", "text": "Er hyn, dywedodd bod nifer o bethau all gael eu gwneud i wella diogelwch tyrau yng Nghymru yn y cyfamser, gan gynnwys newid cladin adeiladau a sicrhau bod chwistrellwyr dw\u0302r wedi'u darparu i bob bloc."}, {"text_idx": "#000010", "text": "Ers y trychineb, mae Llywodraeth Cymru wedi newid y math o gladin sy'n cael ei ddefnyddio ar adeiladau cyhoeddus Cymru."}, {"text_idx": "#000011", "text": "Disgrifiad o\u2019r llun, Milton Court yng Nghasnewydd yw un o'r adeiladau i fethu'r profion diogelwch ta\u0302n"}, {"text_idx": "#000012", "text": "Ond mae pobl sy'n byw mewn adeiladau preifat yng Nghaerdydd ac Abertawe wedi lleisio eu pryderon na fydd y tyrau maen nhw'n byw ynddyn nhw yr un mor ddiogel ag adeiladau cyhoeddus Cymru."}, {"text_idx": "#000013", "text": "Dywedodd Ms James ei bod hi'n deall \"rhwystredigaeth\" pobl sy'n byw yn adeiladau ble maen nhw wedi cael gwybod y gall eu tai fod yn anniogel."}, {"text_idx": "#000014", "text": "Ychwanegodd: \"Dylai perchnogion tai a datblygwyr wynebu eu cyfrifoldeb moesol a chael gwared a\u0302'r peryglon yma.\""}, {"text_idx": "#000015", "text": "Mae yna 111 o dyrau uchel yng Nghymru."}, {"text_idx": "#000016", "text": "Mae'r llywodraeth yn ymwybodol o dri datblygiad tw\u0302r gyda pheryglon ta\u0302n anniogel ym Mae Caerdydd, ac mewn dau leoliad gwahanol yn Abertawe."}, {"text_idx": "#000017", "text": "Yn ogystal, mae cladin anniogel wedi cael ei ddarganfod o fewn 15 adeilad yng Nghaerdydd a Chasnewydd."}, {"text_idx": "#000018", "text": "Mae pob person sy'n byw yn yr 15 tw\u0302r wedi cael gwybod am y cladin anniogel ac mae gwaith i newid y cladin naill ai wedi cael ei wneud neu wedi cael ei gynllunio."}, {"text_idx": "#000026", "text": "'Cymru wedi methu a\u0302 gwario \u00a3155m yn ystod Covid'"}, {"text_idx": "#000035", "text": "Pafiliwn 20,000 o seddi 1893... a'r ddyled ddaeth wedyn"}]